સત્તરમા સૈકામાં ડબ્લિન શહેરમાં જન્મેલા અને અઢારમા સૈકામાં મૃત્યુ પામેલા જોનાથન સ્વીફ્ટને અંગ્રેજી ભાષાના સૌથી સમર્થ કટાક્ષલેખક ગણવામાં આવે છે. દુનિયાભરમાં આજે પણ જોનાથન સ્વીફ્ટ ‘ગુલીવર્સ ટ્રાવેલ્સ’ના લેખક તરીકે જાણીતા છે. જોનાથન સ્વીફ્ટ ઈસવી સંવત સોળસો સડસઠમાં જન્મ્યા હતા અને ઈ.સ. સત્તરસો પિસ્તાળીસમાં ૭૮ વર્ષની ઉંમરે મૃત્યુ પામ્યા. ઇંગ્લેન્ડ અને આયર્લેન્ડ પર બે સૈકા સુધી જાણે કે એ પ્રભાવ પાથરીને બેઠા હતા!